**CHCEM BYŤ S KNIHOU KAMARÁT**

**7.3.2022 Oboznámenie s projektom + pieseň od Mira Jaroša: Radšej knihu**

**1. aktivita: Moja obľúbená kniha**

**Kedy:** 7.3.2022 ( pondelok )

Každé dieťa si prinesie do školy svoju najobľúbenejšiu knižku zo svojej detskej knižnice. O knižke nám porozpráva. Povie, o čom je a prečo sa mu páči. Ostatné deti pod dozorom učiteľa budú môcť do nej nazrieť. Možno sa im zapáči a budú ju chcieť mať vo svojej knižnici.

---------------------------------------------------------------------------------------------------------------------------

**2. aktivita: Hviezdoslavov Kubín – školské kolo**

**Kedy:** 8.3.2022 ( utorok ) o 13.30hod.

Školského kola sa zúčastnia žiaci 2. až 4. ročníka, ktorí boli vybraní na základe najlepšieho prednesu literárneho diela v triednom kole. Bude sa hodnotiť prednes, spisovná slovenčina a aj pútavosť obsahu.

**Najlepší žiaci budú odmenení knižnými cenami.**

---------------------------------------------------------------------------------------------------------------------------

**3. aktivita: Najkrajšie slovo v slovenčine**

**Kedy:** 9.3.2022 ( streda )

Každý žiak si dopredu počas jarných prázdnin premyslí, ktoré slovo v slovenčine sa mu najviac páči. Slovo si nakreslí, prípadne vyrobí (ak to bude možné) a podelí sa o svoj postreh s nami ostatnými. Zapojiť sa môžu aj pani učiteľky.

---------------------------------------------------------------------------------------------------------------------------

**4. aktivita: Najdivnejšie slovo v slovenčine**

**Kedy:** 10.3.2022 ( štvrtok )

Každý žiak si dopredu počas jarných prázdnin premyslí, ktoré slovo v slovenčine sa mu zdá najzvláštnejšie. Slovo si nakreslí, prípadne vyrobí (ak to bude možné) a podelí sa o svoj postreh s nami ostatnými. Zapojiť sa môžu aj pani učiteľky.

---------------------------------------------------------------------------------------------------------------------------

**5. aktivita: Chcem darovať knihu**

**Začiatok aktivity:** od 11.3.2022 ( piatok )

**Koniec aktivity**: do 1.4.2022 ( piatok )

Jarné prázdniny sa občas spájajú aj s jarným upratovaním. Deti si môžu urobiť poriadok vo svojej detskej knižnici a knihu, ktorá ich neláka a chceli by s ňou ešte urobiť niekomu radosť, môžu priniesť do školy, kde si vytvoríme malú zbierku. Knihy by mali byť čisté a nepoškodené. Možno sa zapáčia iným deťom z našej školy. Je to lacnejší spôsob, ako sa dostať k novej knihe a nemusieť platiť veľa peňazí v kníhkupectvách. Samozrejme táto aktivita je na báze dobrovoľnosti.

**6. aktivita: Polámané jazýčky**

**Kedy:** 14.3.2022 ( pondelok )

Jazykolamy nám slúžia na precvičenie jazyka a artikulácie, a to s pomocou ťažko vysloviteľných kombinácií slov. Na konci projektu je **príloha č. 1**, kde je niekoľko jazykolamov. Deti si vyberú jeden, ktorý sa im najviac páči a doma si ho môžu natrénovať. Ako? Takto:

– najskôr ho vyslovujú pomaly, nahlas a zrozumiteľne,
– postupne zrýchľujú,
– aj v rýchlom tempe sa snažia hovoriť plynule, čo najčistejšie.

V škole si dáme súťaž v rámci ročníkov, tried, vytvoríme školský rekord v najrýchlejšom tempe a **máme ďalších víťazov.**

---------------------------------------------------------------------------------------------------------------------------

**7. aktivita: Literárne pexeso**

**Kedy:** 15.3.2022 ( utorok )

Každé dieťa si premyslí nejakú postavu z rozprávky. Dostane 2 kartičky a nakreslí 2 identické obrázky danej postavy. Keď budeme s prácou hotoví, zahráme sa pexeso.

---------------------------------------------------------------------------------------------------------------------------

**8. aktivita: Prerozprávajme si rozprávku pomocou obrázkov**

**Začiatok:** 16.3.2022 ( streda )

**Koniec:** 17.3.2022 ( štvrtok ) a 18.3.2022 ( piatok )

Vyberieme si zaujímavú rozprávku, s ktoru budeme počas stredajšieho dňa pracovať. Vo štvrtok a v piatok na výtvarnej výchove si našu rozprávku nakreslíme ako komiks.

---------------------------------------------------------------------------------------------------------------------------

**9. aktivita: Najrýchlejší čitateľ**

**Kedy: 21.3.2022 ( pondelok )**

Aktivita je zameraná na rýchlosť čítania a súťažiť medzi sebou budú deti v rámci ročníka, kde sú čitateľské zručnosti detí približne rovnaké.

**Najrýchlejší z triedy bude odmenený.**

---------------------------------------------------------------------------------------------------------

**10. aktivita: Poďme do rozprávky**

**Kedy: 23.3.2022 ( streda)**

Deti si môžu vybrať akúkoľvek postavu z rozprávky. Prezlečú sa za postavu ( stačí nejaká drobnosť, ktorá je typická pre danú postavu ), vyberú si niektorú časť z rozprávky, ktorú rozpráva daná postava, naučia sa ju a zahrajú nám ju. Stačia 3-4 vety. Možno viac. Odmenení budú iba tí najlepší.

**Najzaujímavejšia postava s najoriginálnejším kostýmom a najpresvedčivejším stvárnením danej postavy z triedy bude odmenená.**

Táto aktivita je na báze dobrovoľnosti.

---------------------------------------------------------------------------------------------------------

**11. aktivita: Najkrajšia a najstrašidelnejšia rozprávková postava**

**Kedy: 24.3.2022 ( štvrtok)**

Žiaci si doma porozmýšľajú a vyberú najkrajšiu a najstrašidelnejšiu rozprávkovú postavu. Vo štvrtok sa o postavách budeme rozprávať.

-------------------------------------------------------------------------------------------------------------------------

**12. aktivita: Uhádneš?**

**Kedy: 28.3.2022 ( pondelok)**

Hra je určená pre žiakov 2.-4. ročníka. V prílohe č. 2 sú kartičky s menami autorov a ich diel. Kto bude vedieť správne utvoriť čo najviac dvojíc, stáva sa víťazom. **Najlepší budú odmenení.**

**13. aktivita: Vytvorme si vlastný príbeh**

**Začiatok aktivity:** od 7.3.2022 ( pondelok )

**Koniec aktivity**: do 30.3.2022( streda)

**Deti majú 10 slov:**

**čučoriedka, láska, dieťa, potôčik, žubrienka, motýľ, chlebík, konvalinka, oheň, trblietať sa**

 Od začiatku projektu môžu deti doma vymýšľať príbeh, do ktorého vložia vyššie uvedených 10 slov. Príbeh môžu deti tvoriť spoločne s rodičmi. Môžu ho napísať rukou, na počítači a dokonca ho môžu nahrať ako audio nahrávku a poslať ho na:

email: martina.sabova@centrum.sk

tel.č. 0904 175 359 Martina Sabová ( WhatsApp ) alebo priniesť na usb kľúči. Určite vzniknú krásne a originálne príbehy. **Tie najzaujímavejšie budú odmenené.**

-------------------------------------------------------------------------------------------------------------------------

**14. aktivita: Medzinárodný deň detskej knihy**

**Kedy: 1.4.2022 ( piatok)**

Medzinárodný deň detskej knihy sa slávi 2. apríla, v deň narodenia veľkého rozprávkara, dánskeho spisovateľa Hansa Christiana Andersena (2. 4. 1805 – 4. 8. 1875). Keďže tento rok je 2. apríla v sobotu, v piatok 1.4.2022 bude venovaný tomuto velikánovi a zároveň si vyhodnotíme celý náš mesačný project: Chcem byť s knihou kamarát.

PRÍLOHA Č. 1

### Slovenské jazykolamy

* V našej peci myši pištia, v našej peci psík spí.
* Všetky húsky sa poprekoprcovali po priekope.
* Išiel pštros s pštrosicou a pštrosíčatami Pštrosou ulicou.
* Ešte sa tie makovičky nevymakovičkovali.
* Šašo vešia osušku. Šašo vešia osušku. Šašo vešia osušku.
* Pes spí, psy spia. Pes spí, psy spia. Pes spí, psy spia.
* Naolejuje Júlia Júliu, alebo nenaolejuje Júlia Júliu ?
* Naša lomenica je zo všetkých lomeníc tá najlomenicovatejšia.
* Levy sa váľali dolu lávou do válova.
* Vojaci sú vyrukavičkovaní a veliteľ je najvyrukavičkovanejší.
* Brontosaurus, brontosaurica a brontosauričatá sa hádajú, ktorý z nich je najbrontosaurovatejší.
* Vyskočil vyskočil, Vyskočilku preskočil, Vyskočilka vyskočila, Vyskočila preskočila.
* Popukané pukance popukali na plne popukanej panvici plnej popukaných pukancov.
* Nemá Peter ani meter, meria meter ten náš Peter ?
* Železo, železo, oželezilo si sa ? Koleso, koleso, okolesilo si sa ?
* Priemerný premiér prišiel na priemernú premiéru priemerného filmu o priemernom priemysle.
* Keď nenaolejujeme linoleum, tak naolejujeme lampu. Keď nenaolejujeme lampu, tak naolejujeme linoleum.
* Strč prst skrz krk.
* A tie vrabce z toho tŕnia,  štrng, brnk do druhého tŕnia!
* Klobučníčka a klobučník kládli klobúk na ručník.
* Od dupotu kopýt prach sa kopí.
* Pred potokom, za potokom päť kôp konopí.
* Išla Prokopka po Prokopa, poď Prokope po priekope, poď Prokope, poď domov.
* Holič holí holiča z Holíča
* Kvapka kvapla, klapka klapla
* Tak ty takto tatko !
* Víly z vily vence vili a psy na ne vyli z vily.
* Podstata podstaty je v podstate nepodstatná.
* Žeby žaby žuvali žuvačku ?
* Na klavíri hrala Klára Králová.
* Tristotridsaťtri strieborných prepeličiek preletelo tristotridsaťtri strieborných striech
* Pán kaplán v kaplnke plakal.
* Sysle myslia, že v tej pixli je syslie müsli.
* Mama má málo maku.

PRÍLOHA Č.2

|  |  |
| --- | --- |
| **Krista Bendová** | Bola raz jedna triedaOpice z našej policeOsmijankove rozprávky |
| **Jaroslava Blažková** | Rozprávky z červenej ponožky |
| **Elena Čepčeková** | Meduška |
| **Pavol Dobšinský** | Slovenské rozprávky Trojruža |
| **Dušan Dušek** | Pištáčik |
| **Mária Ďuríčková** | Danka a JankaDunajské povesti |
| **Ľubomír Feldek** | Hra pre tvoje modré očiModrá kniha rozprávokZelená kniha rozprávok |
| **Anton Habovštiak** | Najkrajšie oravské povesti |
| **Maša Haľamová** | O sýkorke z kokosového domčeka |
| **Mária Haštová** | Keď pôjdeš lúkami |
| **Marianna Grznárová** | Maťko a Kubko |
| **Daniel Hevier** | Futbal s papučouSkladací dáždnik |
| **Jozef Horák** | Povesti spod Sitna |
| **Jozef Cíger Hronský** | Tri múdre kozliatkaBudkáčik a DubkáčikSmelý zajko |
| **Mária Jančová** | Rozprávky starej matere |
| **Tomáš Janovic** | Drevený tatoRozprávkové varechy |
| **Štefan Moravčík** | Zlomjazýček |
| **Rudo Móric** | Rozprávky z lesaZ poľovníckej kapsy |
| **Ľudo Ondrejov** | Keď pôjdeš horouAfrický zápisník |
| **Jozef Pavlovič** | Lienka Anulienka |
| **Ľudmila Podjavorinská** | Čin-činDo školyUž ho vezú |
| **Mária Rázusová-Martáková** | Zatúlané húsa |
| **Milan Rúfus** | ModlitbičkyMechúrik Koščúrik s kamarátmi |
| **Vincent Šikula** | Prázdniny so strýcom Rafaelom |
| **Nataša Tanská** | S dievčiskom sa nehrámePuf a Muf |